b'\n_START_ARTICLE_\nPalarong Olimpiko sa Tag-init 2000\n_START_SECTION_\nLogo\n_START_PARAGRAPH_\nAng logo ng anyaya ay naglalarawan ng imahe ng Bahay Opera ng Sydney, habang ang opisyal na logo ay naglalarawan ng imahe ng isang mananakbo sa tinag at dinisenyo ng bantog na artista na si Ken Done.\n_START_SECTION_\nSeremonya ng Pagbubukas\n_START_PARAGRAPH_\nNagsimula ang seremonya ng pagbubukas na may pasasalamat sa pamanang Awstralyanong pagpapastol ng langkayan (o "paglilipon"), kung saan ang mga tagapag-alaga ng mga hayop na nagtitipon nang sama-sama sa hayupan mula sa mga malawak na lugar ng mga kordero o himpilan ng mga baka mula sa liblib na pook ng Australia, na sumasagisag ng lamin kasama ang mga tao mula sa mga panig ng daigdig. Ito ay ipinakilala ng bukod-tanging mangangabayo na si Steve Jefferys, at kanyang naandukhang Awstralyanong Pintong-Kabayo na si Ammo. Sa paghampas ng latigo ni Jeffrey, pumasok ang humigit sa 120 mangangabayo sa Istadyum, ang kanilang mga kabayo ay nagsagawa ng mga masaligutgot na hakbang, kabilang ang pagkakabuo ng limang Olimpikong Singsing, sa isang tanging Olimpikong bersyon ng tikha na dating nilikha ni Bruce Rowland para sa pelikulang The Man from Snowy River na ginawa noong 1982._NEWLINE_Ang Pambansang Awit ng Australia (Sulong Marilag na Australia) ay inawit, ang unang panulaan ay sa Human Nature at ang pangalawa ay kay Julie Anthony._NEWLINE_Tinuloy ang seremonya, pinapakita ang maraming asta ng lupa at mga tao nito:- ang likas na hilig ng pinakamahalagang nagtatahang-baybaying Awstralyano na may dagat na pinalibutan ng "Lupalop na Pulo". Ang pananahanan ng mga katutubo sa lupa, ang pagdating ng Unang Plota, ang natuloy na imigrasyon mula sa mga maraming bansa at ang industriyang pangnayon kung saan nabuo ang ekonomiya ng bansa, kabilang ang pagpapakita na kumakatawan ng kalupitan ng pangnayong buhay batay sa larawang-pinta ni Gat Sidney Nolan. Dalawang katangi-tanging tagpo ay representasyon ng "Puso" ng bansa ng 200 Taal na babae mula sa Gitnang Awstralia na umindak "ang makapangyarihang kaluluwa ng Maykapal upang kalingain ang Palaro" at ang napakatindi at maingay na representasyon ng industriya ng pagtatayo ng mga tinedyer na sumasayaw ng tapik._NEWLINE_Ang nagbukas ng palaro ay si Gobernador-Heneral Gat William Deane._NEWLINE_Nagtapos ang seremonya ng pagbubukas sa pag-iilaw ng Olimpikong Apoy. Dinala ng dating Awstralyanong kampoen ng Olimpiko na si Herb Elliott ang Olimpikong Apoy sa istadyum. Pagkatapos, sa pagdiriwang ng 100 taon ng paglalahok ng mga kababaihan sa Palarong Olimpiko, ang mga dating Awstralyanang kampeon ng Olimpiko: Betty Cuthbert, Raelene Boyle, Dawn Fraser, Shirley Strickland (ngayo\'y Shirley Strickland de la Hunty), Shane Gould at Debbie Flintoff-King ay dinala ang sulo sa loob ng istadyum, at ibinigay sa huli kay Cathy Freeman, na nagsindi ng apoy sa kawang sa palibot ng bilog ng apoy.\n_START_SECTION_\nParada ng mga Bansa\n_START_PARAGRAPH_\nIsang tala ng 199 na bansa na pumasok sa istadyum, ang nawawalang kasapi ng IOC lamang ay ang Apganistan (bininbin dahil sa pagbabawal ng rehimeng Taliban sa anumang uri ng mga palakasan). Naging isa sa mga tampok sa seremonya ay ang pinagkaisahang pagpasok ng mga manlaalro ng Hilaga at Timog Korea, na gumagamit ng tanging nakadisenyo ng pangpinagkaisahang watawat: isang puting watawat na may bughaw na mapa ng Koriyanong Tangway. Subali\'t ang dalawang kuponan ay nakipagpaligsahan nang hiwalay. Ang mga apat na manlalaro mula sa Silangang Timor ay nagmartsa sa parada ng mga bansa. Bagama\'t wala pang Pambansang Lupon ng Olimpiko ang bansa na magkakaroon nito nang balang-araw, pinayagan sila na makipagpaligsahan sa ilalim ng Olimpikong Watawat.\n_START_SECTION_\nSeremonya ng Pagtatapos\n_START_PARAGRAPH_\nNagsimula ang Seremonya ng Pagtatapos sa pag-awit ni Christine Anu ng pumupukaw na pagtatanghal ng kanyang sikat na awit. Nagtanghal siya kasama ang mga Taal na mananayaw sa itaas ng Entabladong Geodome sa gitna ng Istadyum, sa palibot na may maraming payong at kahong-ilaw ng mga bata na naglikha ng larawan ng Taal na panahong-pangarap._NEWLINE_Ang Entabladong Geodome ay ginamit sa kabuuan ng sremonya, na ito ay isang sapad na entablado na inangat nang mekanikal hanggang makabuo ng hugis ng Geode._NEWLINE_Ipinahayag ng Pangulo ng IOC na si Juan Antonio Samaranch sa Seremonya ng Pagtatapos,_NEWLINE_"Ipinagmamalaki ko at masayang puriin na ipinalabas ninyo sa daigdig ang pinakamagandang Palarong Olimpiko sa anumang panahon."_NEWLINE_Ang mga kasunod na Palarong Olimpiko na ginanap sa Atenas at Beijing ay nailarawan ng kapalit ni Samaranch na si Jacques Rogge, bilang "di-malimutang Palaro na may pangarap" at "lubos na pambihira."_NEWLINE_Ang Olimpikong Himno ay inawit ng soprano na si Yvonne Kenny. Ang seremonya ay nagpalabas ng mga nagtatanghal na artista tulad nina Jimmy Barnes, INXS, Midnight Oil, Kylie Minogue, Slim Dusty, Christine Anu, Nikki Webster, John Paul Young, Men at Work, mang-aawit na nakabase sa Melbourne Vanessa Amorosi, Tommy Emmanuel CGP, at dalawang mang-aawit ng popular na musikang Savage Garden._NEWLINE_Ang Palaro ay pagkatapos inilipat sa makabagong lugar ng kapanganakan, Atenas. Natapos ang seremonya na may mga malalaking paputok na ipinalabas sa Daungang Sydney.'